b"\n_START_ARTICLE_\nAneurisme\n_START_PARAGRAPH_\nEn aneurisme (fra gresk \xe1\xbc\x80\xce\xbd\xce\xb5\xcf\x8d\xcf\x81\xcf\x85\xcf\x83\xce\xbc\xce\xb1, udvidelse) er en unormal lokal udvidelse af en puls\xc3\xa5re (arterie). Aneurismer forekommer hyppigst i aorta (hovedpuls\xc3\xa5ren) og Willis' arterielle cirkel (puls\xc3\xa5rerne under hjernen). Aneurismer skyldes en sv\xc3\xa6kkelse af karv\xc3\xa6ggen, og dette kan skyldes b\xc3\xa5de arvelige faktorer og erhvervet sygdom. _NEWLINE_Aneurismer giver ikke n\xc3\xb8dvendigvis anledning til problemer og opdages ofte slet ikke. Diagnosen kan stilles ved unders\xc3\xb8gelse af blodkarrene med ultralyd eller scanning. Hvis udposningen er meget stor, er der risiko for at den brister (ruptur), hvilket udl\xc3\xb8ser pludselig bl\xc3\xb8dning med h\xc3\xb8j risiko for d\xc3\xb8d. _NEWLINE_Aneurismer kan behandles ved operation, hvor man enten erstatter den ramte del af blodkarret med et stykke kunstigt blodkar eller inds\xc3\xa6tter et net som foring (stent) i blodkarret."